Source: http://politeia.org.ro/stiri-revista-presei/revista-presei-21-ianuarie-zi-de-foc-la-curtea-constitutionala-si-inalta-curte/34871/
Timestamp: 2018-02-20 03:22:29+00:00
Document Index: 33705169

Matched Legal Cases: ['CCR ', 'sui generis', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ']

Revista Presei – 21 ianuarie. Zi de foc la Curtea Constitutionala si Inalta Curte! | PoliteiaWorld
Home » Stiri / Revista Presei	» Revista Presei – 21 ianuarie. Zi de foc la Curtea Constitutionala si Inalta Curte!
Revista Presei – 21 ianuarie. Zi de foc la Curtea Constitutionala si Inalta Curte!
21/01/2015 Autor Cetatean Categorii: Stiri / Revista Presei
Buna dimineata intr-o zi de 21 ianuarie. Regimul termic va fi în continuare caracterizat de valori mai ridicate decât mediile multianuale ale perioadei, în cea mai mare parte a ţării. Temperaturile maxime vor fi cuprinse între 1…2 grade în Moldova şi 14 grade în Dealurile de Vest, iar cele minime se vor încadra, în general, între -5 şi 5 grade. În zonele joase din sudul şi din estul teritoriului vremea se va menţine în general închisă, local va fi ceaţă şi, trecător, va ploua slab sau va burniţa. În restul teritoriului înnorările vor fi temporare şi mai ales în cursul nopţii, local va ploua, iar ceaţa se va semnala izolat, în zonele joase. La munte, la altitudini mari, vor fi şi precipitaţii sub formă de lapoviţă şi ninsoare. Vor fi condiţii de polei. Vântul va sufla slab până la moderat, cu unele intensificări în sudul Banatului şi pe crestele montane. La Bucuresti vremea va fi în general închisă. Trecător va ploua slab sau va burniţa. Vântul va sufla în general slab. Temperatura maximă se va situa în jurul valorii de 5 grade, iar cea minimă va fi de 2…3 grade. Vor fi condiţii de ceaţă.
Ziua decisivă în procesul de incompatibilitate al lui Iohannis. Instanţa supremă va anunţa, miercuri, decizia definitivă în procesul de incompatibilitate al preşedintelui Klaus Iohannis, acuzat de Agenţia Naţională de Integritate că a reprezentat ilegal Primăria Sibiu în AGA de la societăţile Apă Canal şi Pieţe. Înalta Curte de Casaţie şi Justiţie (ICCJ) a judecat în 14 ianuarie contestaţia în dosarul de incompatibilitate al lui Klaus Iohannis, formulată de Agenţia Naţională de Integritate după ce Curtea de Apel Alba-Iulia i-a dat dreptate fostului primar al municipiului Sibiu şi a dispus anularea deciziei ANI. Instanţa supremă a stabilit atunci că decizia definitivă va fi pronunţată în 21 ianuarie. Reprezentantul Agenţiei Naţionale de Integritate a cerut instanţei admiterea contestaţiei ANI, invocând decizia recentă a Curţii Constituţionale, prin care s-a stabilit că articolul din Legea 161/3003, în baza căruia au fost declaraţi incompatibili mai mulţi aleşi locali, este constituţional, precizând că motivarea hotărârii nu a fost deocamdată redactată, astfel că nu se ştiu argumentele care au stat la baza deciziei. Avocaţii preşedintelui Klaus Iohannis au solicitat respingerea contestaţiei ANI, motivând că aceasta este “vădit neîntemeiată”. Aceştia au arătat că recursul făcut de ANI nu cuprinde nicio critică validă faţă de decizia Curţii de Apel Alba-Iulia. Apărătorii au mai arătat că ANI nu a dovedit starea de incompatibilitate în niciunul din cele două cazuri pe care le invocă în hotărârea luată faţă de fostul primar al municipiului Sibiu şi, practic, “nu a analizat raţionamentele deciziei instanţei de fond, prin care aceasta a admis acţiunea lui Iohannis”. “Agenţia Naţională de Integritate nu a adus niciun act suplimentar probatoriu care să susţină cele două acuzaţii”, au arătat avocaţii, care au cerut instanţei supreme respingerea acţiunii făcute de ANI. Integral pe Romania Libera
Legea securitatii cibernetice, la mana CCR: Vom avea o noua lege Big Brother? Judecatorii Curtii Constitutionale (CCR) vor analiza, miercuri, exceptia de neconstitutionalitate ridicata de deputatii liberali cu privire la Legea securitatii cibernetice, sesizare in care parlamentarii arata ca actul normativ limiteaza dreptul la viata privata digitala. “Prin aceasta lege, in mod mascat, se restrang drepturile si libertatile cetateanului prin permiterea accesului la infrastructura cibernetica si la datele continute in baza unei simple motivari comunicate de institutiile abilitate si nominalizate prin lege, fara existenta unei aprobari judecatoresti, conform Codului de procedura penala si cerintelor adoptate de Curtea Constitutionala prin deciziile 440/ 2014 si 461/ 2014, deci legea nu este armonizata la cerintele CCR. Legea incalca dispozitiile art. 148, alin (2) si urmatoarele din Constitutia Romaniei, prin netranspunereacorecta reglementarilor comunitare in materie”, se arata in sesizarea depusa la CCR. In 23 decembrie 2014, deputatii PNL au contestat la Curtea Constitutionala Legea securitatii cibernetice, initiata de Guvern si adoptata cu o saptamana inainte in unanimitate in plenul Senatului, deci si cu votul favorabil al senatorilor PNL si PDL. “69 de deputati apartinand PNL si-au exercitat dreptul constitutional de a ataca la Curtea Constitutionala legea adoptata de Parlament, Legea privind securitatea cibernetica a Romaniei”, anunta liderul grupului deputatilor PNL, Ludovic Orban.El sustine ca prevederile articolului 17 din legea invocata ar incalca prevederile constitutionale. Integral pe Ziare.com
Instanţa supremă ar putea da miercuri decizia definitivă în dosarul privatizărilor strategice. Instanţa supremă ar putea să dea miercuri decizia definitivă în dosarul privatizărilor strategice, în care foştii miniştri Codruţ Şereş şi Zsolt Nagy au fost condamnaţi de prima instanţă la şase, respectiv cinci ani de închisoare, iar procurorii au cerut pedepse cu executare orientate spre maxim. Ultimul termen al procesului a avut loc la 19 decembrie 2014, când Completul de cinci judecători al Înaltei Curţi de Casaţie şi Justiţie (ICCJ) a ascultat pledoariile finale şi ultimul cuvânt al inculpaţilor, stabilind totodată să dea decizia finală în 5 ianuarie. La data stabilită, judecătorii au amânat până la 21 ianuarie pronunţarea deciziei definitive. Avocaţii inculpaţilor din dosar au cerut, în principal, achitarea clienţilor lor sau, în subsidiar, pedepse blânde, şi au acreditat ideea că documentele despre care DIICOT susţine că reprezentau secrete de stat sau de alta natură ar fi fost în realitatea documente cu statut normal, a căror furnizare nu atrăgea astfel de acuzaţii. Apărătorii inculpaţilor au mai arătat că multe dintre infracţiunile de care sunt acuzaţi clienţii lor nu se probează cu nicio dovada adusă de DIICOT, astfel că se impune achitarea lor. Fostul ministru al Economiei Codruţ Şereş le-a arătat judecătorilor, în ultimul cuvânt, că în dosar nu există “niciun prejudiciu, nicio vătămare, nici măcar documente secret”. “Aveţi doar acuzaţii «umflate» prin mijloace specifice ale Ministerului Public, prin furnizarea pe surse a unor informaţii din anchetă”, a mai declarat Sereş, care a arătat că DIICOT nu deţine nicio probă concretă care să dovedească întâlnirile sale cu Stamen Stanchev, iar martorii aduşi să relateze despre aceste aspecte nu au confirmat astfel de întâlniri şi nici că ar fi făcut vreun demers pentru a-i transmite consultantului străin documente prin terţe persoane. Integral pe Mediafax
Cum a desfiinţat CCR ordonanţa traseismului. Curtea Constituţională a arătat că ordonanţa de urgenţă care a permis traseismul aleşilor locali pentru 45 de zile nu avea caracter de urgenţă şi nu a făcut decât să încalce o lege în vigoare. Magistraţii au sancţionat şi însăşi maniera insolită de legiferare, prin care prevederile unei legi nu au fost abrogate, ci suspendate de la aplicare pentru o perioadă limitată de timp. „Curtea nu poate califica ordonanţa de urgenţă criticată ca fiind o normă tranzitorie, specială, derogatorie, de suspendare sau cu aplicare limitată în timp, ceea ce duce la concluzia că Guvernul a optat pentru un procedeu legislativ sui generis, neprevăzut în Legea nr.24/2000 (legea privind tehnica legislativă – n.r.).“ Magistraţii constituţionalişti au făcut o distincţie, pe cât de fină, pe atât de importantă, între statutul juridic al primarilor şi preşedinţilor de consilii judeţene – pe de o parte – şi al consilierilor locali şi judeţeni- pe de altă parte. Astfel, CCR arată următoarele: consilierii locali şi judeţeni îşi pierd mandatul dacă îşi dau demisia sau dacă sunt demişi din partidul pe listele căruia şi-au câştigat mandatele. În schimb, primarii şi preşedinţii de CJ îşi pierd mandatele numai dacă demisionează din partid. Dacă sunt daţi afară, îşi păstrează mandatul. Curtea Constituţională a cerut Parlamentului să ia „măsurile necesare cu privire la efectele juridice produse pe perioada de aplicare a Ordonanţei de urgenţă pentru a le pune de acord cu decizia Curţii Constituţionale“. Asta înseamnă că Parlamentul are trei variante. Prima: adoptă o lege prin care toţi aleşii locali care au profitat de ordonanţa lui Dragnea se pot reîntoarce în partidele din care au plecat, fără să-şi piardă mandatului. A doua: adoptă o lege prin care numai consilierii locali şi judeţeni se pot întoarce în partidul care i-a propulsat, iar primarii pot să rămână în partidele de adopţie. A treia: doar consilierii locali şi judeţeni să-şi piardă mandatele, iar primarii şi şefii de CJ să şi le păstreze, chiar dacă nu se întorc în partidele care i-au susţinut. Integral pe Adevarul [Nota Politeia: excelenta decizia CCR si , la care Mona Pivnicerui a facut completari!)
Ponta, probleme? Oprişan: “Ponta rămâne în fruntea PSD dacă nu se va comporta ca Năstase”. Vanghelie: “Ponta nu poate fi schimbat decât dacă pesediştii ies în stradă”. Radu Mazăre îi transmite lui Victor Ponta că demisia din fruntea PSD ar fi un gest “onorabil”, Marian Oprişan îi sugerează că va fi schimbat din fruntea PSD dacă se comportă ca Adrian Năstase, în timp ce Marian Vanghelie, exclus din partid, le cere pesediştilor să vină cu miile în Kiseleff pentru a-l schimba pe Ponta din fruntea partidului. Oprişan s-a declarat nemulţumit de faptul că din Kiseleff se încearcă din nou tema “centrului imaculat”, prin care şefii de Consilii Judeţene şi primarii de municipii sunt scoşi răspunzători pentru pierderea alegerilor prezidenţiale de Victor Ponta.“Dacă nu se vor înceta să arunce responsabilitatea pentru pierderea alegerilor prezidenţiale pe primari şi preşedinţii de CJ, cred că lucrurile se vor schimba în PSD… Ponta va rămâne în fruntea PSD dacă nu se va comporta ca Adrian Năstase”, a spus, la Realitatea TV, Oprişan. Vicepreşedintele PSD a adăugat că partidul ar trebui să renunţe la teme cu bătaie pe termen mediu şi lung precum revizuirea Constituţiei, modificarea Codului Electoral şi legile securităţii naţionale. Exclus din partid, Marian Vanghelie le-a cerut pesediştilor să iasă în stradă, să vină la sediul central din Kiseleff pentru a-l da jos pe Victor Ponta. Integral pe Gandul
Mircea Geoană: Nou PSD este un proiect de transformare din temelii a actualului PSD într-un partid modern și competitiv. Mircea Geoană a declarat,la B1 TV că noul PSD este un proiect pe care îl va propune actualului Partid Social Democrat, un proiect de “transformare profundă a acestui partid”. Este absolut evident că PSD are nevoie de o reformare din temelii, de o reprimenire ideologică. Eu când am vorbit de noul PSD, acesta este proiectul pe care am să-l popun săptămâna viitoare, un grup de inițiativă, PSD-ului în primul rând. Acest nou PSD este un proiect de transformare din temelii a actualului PSD într-un partid modern și competitiv. Cred că în acest moment, PSD-ul are nevoie de acest nou început”, a spus Mircea Geoană.”Proiectul principal este noul PSD și transformarea PSD-ului într-un nou PSD păstrând lucrurile bune din actualul partid și schimbând lucrurile care nu merg. Orice gospodar are și un plan de rezervă. Dacă colegii mei vor să stea mai departe cu Ponta și cu Dragnea, atunci vom fi obligați să mergem pe o variantă de rezervă, în caz că PSD-ul nu dorește. Prima variantă este noul PSD oferit partidului nostru. Eu vreau să îmi fac datoria față de partidul pe care l-am condus. Acest proiect va fi oferit în dezbatere publică in vederea unui congres al partidului. Estimarea mea este că acest congres va avea loc în luna martie”, a explicat Mircea Geoană. Stirea, pe EVZ. Cititi si despre variantele de nume ale noului partid, aici
Neconstitutional, Big Brother 4! Secretar de stat: Limitarea plăţilor în numerar ar putea fi aprobată de Parlament până la jumătatea anului. Proiectul de lege privind plafonarea plăţilor în numerar, aflat la Camera Deputaţilor, ar putea fi aprobat până în iunie, iar excepţia de la aplicarea plafoanelor pentru plăţile de taxe şi impozite va fi eliminată când va intra în vigoare plata cu cardul la Trezorerie şi administraţiile publice. “Proiectul de lege care se află în Parlament cu privire la limitarea plăţii în numerar este de fapt o extindere a ceea ce există în prezent în legislaţie cu privire la limitarea plăţilor între firme. Proiectul îşi doreşte să extindă cumva aria de plafonări pentru toate categoriile de plăţi între entităţi cu personalitate juridică, să includă pe lângă aceste plafonări şi relaţiile între persoană fizică-persoană juridică şi între persoane fizice pentru diverse plăţi de achiziţii sau de servicii. Proiectul este în prezent înCamera Deputaţilor, ne aşteptăm ca la începutul sesiunii de primăvară să se reia discuţiile în comisii şi să fie aprobat în plen până la sfârşitul sesiunii parlamentare”, a declarat marţi secretarul de stat din Ministerul Finanţelor Publice, Dan Manolescu, la o conferinţă a PwC România. Partenerul PwC pe consultanţă fiscală Dan Anghel a amintit, la rândul său, că proiectul nu prevede plafonarea pentru plăţile fiscale, considerând că tocmai zona de plăţi fiscale ar trebui încurajată pentru a se realiza electronic, luând în considerare experienţa altor state, unde colectarea a crescut după implementarea acestei modalităţi de plată. Integral pe Mediafax [Nota Politeia: iata de ce este neconstitutionala plata cu cardul intre persoane fizice: Decizia 859/2009 a CCR privind respingerea obligatiei de plata salariilor pe card. Considerentele deciziei sunt aplicabile si acestei spete]
CTP la Gândul Live: „În ciuda celor 1.90 m, Ponta nu mai poate funcţiona ca paravan pentru PSD. I se vede mazărea în spate”. Ce spune despre Iohannis. Cristian Tudor Popescu a vorbit în emisiunea Gândul Live despre prima lună a lui Klaus Iohannis la Cotroceni, dar şi despre şansele ca Victor Ponta să rămână la şefia PSD până la sfârşitul anului. Potrivit acestuia, sfârşitul anului 2015 nu-l va mai prinde pe premier la conducerea Partidului Social Democrat. „Partidul comuniştilor din România a căutat şi a pus în faţă nişte oameni afiş cu care să păcălească electoratul de stânga. Să dea impresia votanţilor că votează un partid de stânga. Ion Iliescu a funcţionat cel mai mult ca o astfel de păcăleala. În spatele ei, s-au putut desfăşura toate activităţile mafiotice. În fiecare judeţ, există o organizaţie mafiotică, separată, o organizaţie de business”, a spus jurnalistul la Gândul Live. „Ponta n-are cum să se menţină la şefia PSD până la sfârşitul lui 2015”, este de părere Cristian Tudor Popescu. „În momentul în care omul afiş nu mai e capabil să mai ascundă, cu pânza aia de la paravan, ce e în spate, trebuie înlăturat. De ce face declaraţia asta dl Mazăre (n.r. Radu Mazăre a cerut demisia lui Ponta de la conducerea partidului)? Pentru că începe să i se vadă adevărata natură, pentru că Victor Ponta nu mai ţine pravan. Dl Ponta, în ciuda celor 1.90 şi ceva metri ai săi, nu mai poate să funcţioneze ca paravan şi i se vede mazărea în spate. În clipa în care devine străveziu, el nu mai poate să funcţioneze”, a spus editorialistul în timpul ediţiei Gândul Live moderate de Claudiu Pândaru. Integral pe Gandul
Criza francului elveţian vine din „veselia” imobiliară de pe vremea lui Tăriceanu. Ştiu că este la modă zilele acestea să spui că „prostia se plăteşte” şi că românii care au contractat credite în fraci elveţieni sunt singurii vinovaţi pentru situaţia în care se află acum. Eu cred însă că, de regulă, prostia loveşte de sus în jos şi v-aş sfătui să vă aduceţi aminte de „veselia” anilor 2007-2008, din România. Este exact perioada în care s-au făcut cele mai multe împrumuturi în moneda elveţiană.În 2007, în plină febră imobiliară, documentam un articol despre ţăranii din jurul Bucureştiului care îşi vânduseră pământurile dezvoltatorilor imobiliari. Voiam să aflu ce au făcut cu banii, dacă şi-au păstrat acelaşi stil de viaţă şi după ce au pus mâna pe sutele de mii de euro de pe urma terenurilor. Era perioada în care, în Otopeni sau Snagov, metrul pătrat ajungea şi la 250-350 de euro, o sumă halucinantă pentru o ţară săracă, aşa cum era România, dar căreia i se spunea tot timpul că o duce excelent. De atunci însă mi-a rămas în minte o frază scoasă de secretarul unei comune care, spre deosebire de mine, nu vedea nimic neobişnuit în faptul că oameni simpli, obişnuiţi cu traiul modest de la ţară, băgau în buzunar mormane de bani: „ Dar ce mai este o sută de mii de euro, în ziua de azi?”. Vă daţi seama cum suna această frază, într-o ţară în care salariul mediu nu depăşea, probabil, 300 de euro?Probabil că mulţi dintre dumneavoastră zâmbesc acum, în amintirea acelor vremuri, când uliţele neasfaltate ale comunelor de pe DN1 se umpluseră cu BMW-uri şi Mercedes-uri, iar vilele se înmulţeau ca ciupercile după ploaie, deşi nu aveau nici reţele de canalizare, nici de apă curentă să se racordeze la ele. În 2007 şi 2008, viaţa era frumoasă în România, banii curgeau cu găleata, de la Guvern ni se spunea că suntem „tigrul Europei”, aveam creştere economică de peste 7%, iar primarii construiau fântâni arteziene şi parcuri de care nimeni nu avea nevoie, cu banii trimişi cu dărnicie de la guvern. România nu descoperise nici secretul magic al aurului făcut din fier, nici mari resurse de petrol, nu eram nici vreun El Dorado industrial. Eram aceeaşi ţară înapoiată, fără drumuri şi canalizări, dar cu oameni pe care-i lovise brusc frenezia cumpărăturilor. De orice fel. Integral pe Romania Libera
Asta platea numai cu cardul, nu? Percheziții la ANAF. Un funcționar ar fi contribuit la un prejudiciu de un milion de euro. Descinderi la Agenția Națională de Administrare Fiscală și în mai multe locuri din București și Ilfov. Printre suspecți se numără și un angajat al Fiscului. Prejudiciul în acest caz se ridică la un milion de euro. 11 percheziții au loc la această oră în București și în județul Ilfov, la domiciliile suspecților, sediul unor firme, dar și la sediul ANAF. Printre suspecții din acest dosar se numără și un angajat al Fiscului de la Direcția de mari contribuabili. Anchetatorii suspectează fapte de evaziune fiscală. Mai exact, mai multe persoane și administratori de societăți comerciale ar fi încheiat contracte cu firme fantomă, prin intermediul cărora s-ar fi făcut tranzacții fictive, pentru a fi dedusă taxa pe valoarea adăugată.Prejudiciul este estimat la un milion de euro. Funcționarul ar fi contribuit la prejudiciu prin postul pe care îl deține în ANAF. Anchetatorii ridică documente din biroul funcționarului, așa că activitatea ANAF nu este întreruptă. „Poliţiştii din Bucureşti, cu sprijinul de specialitate al Direcţiei pentru Operaţiuni Speciale din cadrul Inspectoratului General al Poliţiei Române, efectuează, în această dimineaţă, 11 percheziţii la persoane bănuite de infracţiuni economice.La data de 21 ianuarie a.c., 40 de poliţişti bucureşteni efectuează, sub supravegherea Parchetului de pe lângă Tribunalul Bucureşti, 11 percheziţii, în municipiul Bucureşti şi judeţul Ilfov, la persoane, societăţi comerciale şi instituţii publice, pentru documentarea unor infracţiuni de evaziune fiscală şi spălare de bani. Integral pe Digi24
25 Raspunsuri la Revista Presei – 21 ianuarie. Zi de foc la Curtea Constitutionala si Inalta Curte!
Sare'n Ochi21/01/2015 at 09:41
clemycali21/01/2015 at 09:48
Buna dimineata prieteni. Decizia in cazul incompatibilitatii va fi importanta si va influenta viata politica.
Cetatean21/01/2015 at 10:16
buna dimineata tuturor 😉 sa vedem, in ordinea prioritatilor, decizia CCR pe Big Brother si pe incompatibilitate isi disputa locul I 😀
Cetatean21/01/2015 at 10:56
Mai nou, sedintele CCR (nu si momentul votului) pot fi vizualizate live, aici:
http://www.ccr.ro/evenimente/Transmisie-n-direct-a-edinelor-publice
Deocamdata, nu a inceput sedinta de zzi.
zigzag21/01/2015 at 11:01
intamplator21/01/2015 at 11:41
opinie de nespecialist
chiar daca iohannis va fi declarat incompatibil=acceptarea recurs ani,decizia va intra in vigoare dupa incetarea mandatului la cotroceni
cel putin asa mi se pare mie logic/omul a fost ales legal
zigzag21/01/2015 at 12:36
bolsevicii la hectar : http://www.ziare.com/cristian-david/dna/fostul-ministru-cristian-david-adus-cu-mandat-la-dna-1344126
zigzag21/01/2015 at 12:44
asta n a trecut o nashul in legea BB 😀 , sa il anunte vreun maiorescian ratacit : http://www.mediafax.ro/externe/noi-ingrijorari-privind-supravegherea-guvernamentala-in-sua-radare-folosite-de-politie-pot-obtine-imagini-din-interiorul-locuintelor-13775233
zigzag21/01/2015 at 12:52
si… un tratament corespunzator pentru ca omul sa nu se apuce sa verse tot ce stie
http://www.sportnews.ro/soc-fotbal-facut-infract-dupa-gratii-nu-e-jean-padureanu-144638.html
ps : as paria ca il paste soarta unuia de a fost “regele tutunului” .
Cedric21/01/2015 at 13:12
Cristian David a fost retinut de DNA
Cedric21/01/2015 at 13:14
David asta nu e sotul demoazelei Vlasov care zicea ca jocurile de noroc sunt un obicei al nobilimii?!
Se pare ca “nobilimea” are si obiceiul sa fure!
zigzag21/01/2015 at 13:17
ba da . prin studentie mai fusese anchetat si pentru un caz cu droguri ( frecventa casa unui dealer sau asa ceva ) – asta ca sa vedem cine ajunge ministru de interne in Ro . sa-i uram un sejur prelungit !
Cedric21/01/2015 at 13:23
Buna ziggy! La b1 se dezgroapa mortii: pe vremea cand David era la MAI, la justitie era Chiuariu! Frumoasa adunatura sub obladuirea lui Tariceanu!
mac gregor21/01/2015 at 14:02
Dezgropati, impunsi in inima cu o hotarare definitiva cu executare, si apoi ingropati definitiv.
miki21/01/2015 at 14:07
Curtea Constitutionala: Legea privind securitatea cibernetica, neconstitutionala
miki21/01/2015 at 14:08
Link http://www.hotnews.ro/stiri-esential-19158479-curtea-constitutionala-legea-privind-securitatea-cibernetica-neconstitutionala.htm
Cedric21/01/2015 at 14:09
Azi e o zi nefasta pt. putere: pumn dupa pumn, cred ca nu mai stiu dincotro sa se apere!!
Cetatean21/01/2015 at 14:10
Victorie mare la CCR impotriva SRI, sa vedem motivarea!
Cetatean21/01/2015 at 14:12
Sper sa gasesc in motivare teza de principiu din Decizia 1615/2011 a CCR: dispozitiile din legile respinse nu pot fi preluate (ca atare sau sub o alta forma) de legi ulterioare.
stefan6021/01/2015 at 14:13
Salut chiar voios . 🙂
A treia oara CCR declara ca legea securitatii cibernetice e inconstitutionala .
Domnule George Maior , e ora sa demisionezi .
Sa propui de 3 ori aceiasi lege si tot de 3 ori sa fie declarata neconstitutionala , nu e perseverenta .
E prostie umana in oricare limba . Indiferent de diplomele de “doctor” in drept din palmares .
Cetatean21/01/2015 at 14:18
salut, Stef! 🙂 corecta cererea ta!
zigzag21/01/2015 at 14:25
am zis ca nu trece ! 😀
nashu’ , puie monta & famiglia Demisia!
ps : astepta maiorescianul cu capacitati paranormale sa invoce Divinitatea .
paganelis7021/01/2015 at 14:30
Să ne bucurăm, deoarece în „meciul” CCR-SRI, scorul este, deja, 3-0!… 🙂
Georgică, fă-ți bagajele!…
P.S. „Îngerașul” meu, care-mi șoptea aseară că legea nu va trece avea dreptate! 🙂
paganelis7021/01/2015 at 14:52
Nu știu cum s-au simțit ceilalți membri ai CCR, dar președintele, Augustin Zegrean pare că a fost foarte relaxat:
http://www.hotnews.ro/stiri-esential-19157000-presedintele-curtii-constitutionale-despre-legea-securitatii-cibernetice-personal-nu-simt-niciun-fel-presiune.htm
Cetatean21/01/2015 at 14:58
http://politeia.org.ro/editoriale/pozitia-comunitatii-politeia-ccr-respinge-din-nou-legea-big-brother-ponta-si-maior-demisia/34889/
« Pozitia Comunitatii Politeia: CCR respinge din nou legea Big Brother. Ponta si Maior, demisia!
Comunitatea Politeia saluta demersul Amicus Curiae pe tema legii securitatii cibernetice »